Tak.
KIRSTY ATKINS BESIDDELSE AF STOFFER 2017
AFDELING Q
Der var 18 overvågningskameraer på færgen.
De fanger hende overalt, men pludselig er hun væk.
Måske undgik hun dem, men sandsynligvis faldt hun over bord.
Hvorfor tror du det?
Hvem planlægger et mord på en færge? Der er ingen flugtvej.
Lad os sige, det ikke var planlagt, men spontant.
Lad os sige, hun irriterede en bølle, og han smed hende over bord.
Nå?
-Nogen ville se det. -Ja.
Vi har en båd fyldt med mennesker, der ikke så eller hørte noget,
så medmindre hun blev bortført af rumvæsner,
stak hun sandsynligvis af
eller faldt i vandet ved et uheld, uden at nogen så det.
Medmindre nogen tog hende og overmandede hende, så hun ikke skreg.
Der er samme problem som med mord,
og hvorfor tage ud på havet for at bortføre hende?
Hvorfor tage hende og ikke kræve løsepenge?
Sandt. Intet krav om løsepenge.
Der er meget lettere måder at dræbe hende på,
men hvad hvis nogen begik en fejl og dræbte hende ved et uheld?
Fire år senere er intet lig fundet. Det er meget mærkeligt, ikke?
Jeg håber ikke, jeg forstyrrer.
Det er ikke så slemt, vel?
Her er stille og roligt. Afslappende.
Ja, det er som et kurbad.
Jeg kan se, din computer virker.
-Du svarer ikke på mine e-mails. -De er nok røget i spammappen.
Heldigvis har du en assistent fra it-verdenen.
-Måske kan han hjælpe dig. -Selvfølgelig.
Jeg venter på din første sag.
Vi ser på omkring 8.000 muligheder. Hvad med til foråret?
Regeringen gav os mange penge til at oprette denne afdeling.
Hvornår ser vi nogle af de penge?
De vil meddele det til pressen, men du må vælge en sag først.
-Et desperat forsøg. -Det er bedre end intet forsøg.
-Det er en proces. -En proces.
Indebærer den at stjæle åbne filer og logge…
Kom nu, Moira, du er ligeglad med uopklarede sager.
Vælg en sag, eller skrid.
Faktisk…
For guds skyld, Carl. Er vi 12 år gamle?
Kriminalbetjent Morck fandt en interessant sag i dag.
Han burde måske have nævnt det,
for der er mange ting, der ikke giver mening.
For eksempel hvorfor du åbner munden.
Han tror, der kan være tale om en forbrydelse,
for der var ingen vidner og intet lig.
Det tror jeg ikke.
Merritt Lingard. Hun trådte mange over tæerne.
-Som kriminalbetjent Morck. -Tak.
Der var nok mange, der ønskede hende død.
Anklager forsvinder på toppen af sin karriere.
De vil elske det.
Giv det en dag eller to.
Jeg vidste ikke, vi havde bad.
Skrid ud herfra, din judas.
-Jeg gør rent på badeværelset. -Vi er på badeværelset.
Lad os fokusere på vidnet, Caroline Kerr. Holder vi øje med hende?
Ikke rigtig. Hun er ikke meget ude.
Hendes mor køber ind. Caroline tager sin søn ud på en morgentur.
Jeg ville ikke gå tur med mit barn, hvor jeg havde været vidne til mord.
Måske dit.
Tak for din skarpsindighed som altid, men lad os om det.
Hun kender alle der. Selv bøllerne.
-Måske et par bøller. -Morck…
Nok også offeret. Alle kender alle i boligkomplekser.
-Hvordan ved du det? -Fordi jeg voksede op sådan et sted.
Hun er ikke blevet set med andre.
De ved, I holder øje med hende. De holder nok øje med jer.
Hun ændrer mening. Jeg kunne se, hun ville hjælpe.
Hvad hedder hendes barn?
Hun risikerer sit liv for at hjælpe dig, og du kender ikke navnet på hendes barn.
Er du her af en grund, eller keder du dig bare i din kælder?
Vi har travlt.
-Fergus Dunbar. -Hvad med ham?
-Jeg vil tale med ham. -Held og lykke.
-Blev han forflyttet? -Han er på afvænning.
Virkelig? Godt for ham.
-En underlig kirke. -Hvornår skete det?
Han opgav whisky og opdagede Jesus.
Du var stadig hjemme og kom dig.
Hvilken underlig kirke?
Fungus.
Morck.
Bare rolig. Jeg vil bare tale med dig om en gammel sag.
Merritt Lingard. Anklager. Forsvandt fra en færge for fire år siden.
Jeg ved, hvem hun er.
-Hvorfor vil du tale med mig om hende? -Jeg overvejer at genåbne sagen.
Venner, lad os holde frokostpause.
Jeg har lavet æggesandwich.
De er i køleskabet.
Jeg ved mere om dig efter ti sekunder end efter otte år ved politiet.
Jeg var måske ikke den bedste betjent, jeg begik fejl,
men hvis du er her for at gøre mig til syndebuk, så skrid.
Det er en ugudelig ting at sige.
-Jeg har taget ansvar for alt, jeg gjorde. -Det handler om det, du ikke gjorde.
Jeg gjorde alt for at finde hende. Dykkere ledte efter hende i ugevis.
Betjente fra otte lokalafdelinger gennemsøgte kysten efter hende.
Var du med fra starten?
Jeg interviewede alle passagererne
både på færgen og på den anden båd i vandet den dag.
Ingen så noget, vel?
Bortset fra broren, men… Det er en ting for sig.
Hvad med broren?
-Har du overhovedet læst sagsmappen? -Jeg læste, at du anholdt ham.
Der var optagelser, hvor de sloges.
Vi tænkte, han skubbede hende over bord, men der var ingen beviser.
Han havde også visse vanskeligheder.
Selv hvis han havde skubbet hende, havde faldet ikke dræbt hende.
-Var der andre mistænkte? -Masser.
Med hendes job havde hun flere fjender end os.
Intet holdt vand.
Jeg har altid tænkt, at broren var nøglen til alt dette.
Han var det eneste vidne den dag.
Hvis nogen ved, hvad der skete, er der ham.
Hvad hedder Lingards bror?
-Jeg beder. -Det kan jeg se.
Det er en politistation, ikke en moske. Hvad hedder han?
William Lingard.
-Hvor er han? -Han bor på en institution.
Hvilken?
Den hedder Egley House.
-Tak. -Måske skulle jeg tage med dig.
Mine døtre sender altid videoer af katte. Jeg ved ikke hvorfor.
Jeg har to døtre. De er 9 og 11 år.
Jeg plejede at være hjemme hos dem, men den yngste starter i skole.
De taler med skotsk accent. Det er meget sødt.
-Hvor længe har du boet her? -Næsten otte år.
-Hvorfor Edinburgh? -De manglede læger.
Min kone var kirurg i Syrien.
Du arbejdede for politiet?
Ja.
Det er næste afkørsel.
Jeg tror ikke, vi må parkere her.
I kunne have sparet turen.
Vi tillader ikke mr. Lingard at få besøg, men uanset hvad er han ikke til hjælp.
Jeg kender til hans tilstand. Jeg skal nok træde varsomt.
Det tvivler jeg på.
Sidste gang politiet afhørte ham, pressede de ham i timevis,
selvom han tydeligvis intet vidste.
Som i ethvert fag er mine kolleger ikke alle lige kompetente.
Dine kolleger traumatiserede ham. Han blev mere tilbagetrukket.
Til hvad nytte?
Han havde intet at gøre med sin søsters forsvinden.
Enig, men han var den sidste, der så hende i live,
så jeg vil gerne tale med ham.
Det kan du ikke.
-William lider af afasi. -Hvad er det?
Sagt på lægmandssprog
er den del af hjernen, der står for sprog og forståelse, blevet beskadiget.
Kommunikerer han ikke?
Han var i stand til en vis interaktion, men mest nonverbal.
Det er blevet værre de seneste år. Han interagerer ikke med nogen.
-Hvad laver han? -Han tegner.
-Tegner? -Billeder.
-Af hvad? -Hvad end han har lyst til.
Der er ingen rød tråd i dem.
-Må jeg se dem? -Nej.
William kan ikke hjælpe dig med noget.
Han er en voksen mand, så han kan selv vælge, om han vil se mig.
Han er voksen, men det er ikke hans valg.
Hvorfor?
En betingelse for at tage imod ham var, at jeg blev Williams værge.
-Hvorfor? -Det var rettens beslutning.
Der er stor tiltro til mig.
Mit institut betaler Williams udgifter, der er betydelige.
Mindre samvittighedsfulde personer end mig opgiver patienter som William,
når de anses for håbløse.
Er William håbløs?
Jeg tror ikke, at nogen er håbløse, men han er hjælpeløs.
Han har intet forsvar mod spørgsmål, der kan gøre ham oprørt.
Du må stole på min dømmekraft.
Her er din tale, parkeringstilladelse og invitation.
Hvad med talerrækken?
Kære Elise, sig ikke, du har glemt den. Hvor mange gange har jeg sagt det?
Undskyld, jeg skal uddele en pris i neurologiforeningen i eftermiddag.
Jeg er ikke færdig.
Du er velkommen til at komme tilbage med en dommerkendelse.
En dommerkendelse vil ikke kun vedrøre ham, men også dine regnskaber.
Sundhedsmyndighederne vil måske også se stedet.
Jeg så vist en gnaver på trappen.
-Spar mig for din brøsighed. -Hvad end det betyder.
Det betyder, jeg ikke værdsætter magtmisbrug.
Jeg er skideligeglad. Det betyder, jeg er skideligeglad.
Hvor er vi heldige at have mænd som dig i politiet,
der beskytter os mod gadens farer.
Nogle gange er den virkelige fare ikke at finde på gaden.
Jeg forstår.
Bare gennemsøg mit kontor for masseødelæggelsesvåben.
Jeg lærer så meget af dig.
For helvede.
-Er du sikker? -Jeg er helt sikker.
-Tak. -Ingen årsag.
Carl.
Nogen besøger stadig William.
Wallace sagde, han ikke får besøg.
Hun løj.
Jeg er chokeret.
Det er ikke ligefrem besøg.
-Maggie, receptionisten… -Maggie?
Maggie siger, at en kvinde kommer hver uge med hjemmebag eller hjemmestrik.
-En kvinde? -Mrs. Claire Marsh.
Hun passede huset og William, før Merritt forsvandt.
-Hver uge? -Ja.
-Hun kan ikke bo langt væk så? -Nej.
Kun en af jer vil være den eneste overlevende.
Hvordan er det at være én stamme? Lee.
Dine venner, der så dig i øjnene og lovede aldrig at stemme på dig…
-Der er ingen hjemme. -Hendes bil er her.
Hør engang.
Akram.
Hvad fanden?
Fjols.
Jeg har det fint. Skrid.
-Claire Marsh? -Hvem er I?
-Kriminalkommissær Morck, og det er… -Akram.
Hvad laver I herude?
Jeg vil tale med dig om Merritt Lingard.
-Har I fundet hende? -Nej, jeg vil tale om hendes forsvinden.
Er det ikke lidt sent?
Passede du broren?
Ja, men…
Jeg har ikke tænkt på dem længe.
Mener du bortset fra hver uge, når du besøger William i Egley House?
Det er nu, du inviterer os på te.
Jeg er meget beskyttende over for William. Jeg stoler ikke på nogen.
I har selv set, hvor trist det sted er, og hende koen.
Hun skriver en fin bog om ham.
-Var der ikke anden familie? -Der var kun de to.
Dr. Wallace fandt ham på et kommunalt plejehjem.
Ikke den. Den.
Fandt ham?
Hun hørte om ham og ville studere ham på sin egen klinik.
Undskyld.
Studere ham? Er det ikke et almindeligt handicap?
-Ved du det ikke? -Hvad?
William er ikke handicappet. Han blev ikke født sådan.
Han var ude for en ulykke som 16-årig. Alvorligt hovedtraume.
Mælk?
-Nej tak. -Ja.
Hvilken ulykke?
Merritt ville ikke tale om det. Det og mange andre ting.
-Det gav ham problemer med taleregression. -Var han aggressiv over for Merritt?
Han skubbede hende ikke over bord.
De sloges på færgen.
-Nej. -Han skubbede hende.
Tag endelig for jer.
William blev nogle gange frustreret.
Forestil dig at tro, at du kommunikerer, men ingen andre kan forstå dig.
Han mistede besindelsen. Det var ikke ond vilje.
-Var han sådan over for dig? -Sådan?
Voldelig.
Nej. Aldrig.
Husker du tiden, før Merritt forsvandt? Opførte hun sig mærkeligt?
-Det er længe siden. -Ikke så længe.
Alt var normalt.
Hun stressede over en sag, men hun stressede over alle sager.
Hun var ambitiøs.
Graham Finch-sagen. Hun tabte den.
Ja. Tak, Akram.
Jeg ved bare, at hun altid var udmattet.
Hun arbejdede sent, kom sent hjem.
Nævnte hun, at hun modtog trusler?
Det ville hun ikke sige til mig. Merritt var en meget privat person.
De fleste kendte ikke til Williams eksistens.
Hvorfor holde ham hemmelig?
Ikke så meget hemmelig som adskilt.
Hun holdt sit arbejds- og privatliv adskilt.
Kom der nogen på besøg? Venner? Kæreste?
Besøg? De boede langt ude på landet. Det tog mig en time hver vej.
Hun havde kun mig.
Alligevel fortalte hun mig ikke, at de skulle på tur den dag.
De var væk, da jeg kom. Jeg så det i nyhederne ligesom alle andre.
Du kunne ikke lide hende, vel?
Hun lyder ikke så sympatisk,
anspændt, hemmelighedsfuld, uhøflig, ingen venner,
men du blev hos familien i hvor lang tid?
Tolv år. For Williams skyld.
Han havde brug for mig.
Du sagde i din udtalelse, hun ikke kunne være sprunget af båden.
Hvis hun var sprunget, var William sprunget lige efter hende.
Han ville have gjort alt for hende. Alt.
Hun var kold, men hun ville ikke have efterladt ham.
Det ville hun ikke gøre.
Hun elskede ham.
Han var vist den eneste, hun elskede.
Jeg har set mange sager som den.
Den ene dag er de der, næste dag er de væk.
Hvor mange af dem fandt du?
Ikke nok.
-Hvad? -Mr. Morck, undskyld forstyrrelsen.
Det er Louise. Louise Eldridge.
-Hvem? -Jaspers skoleleder.
Ja, Louise. Undskyld, hvad er problemet?
Jasper har ikke været i skole i dag. Ved du, hvor han er?
Ja, han er i skole.
Jasper!
Strømmen er gået.
Hvor længe har det stået på?
Tredje gang på 20 minutter. Deres udholdenhed er…
Jeg mente, hvor længe har han pjækket?
Jeg overvåger ham ikke.
-Jeg bør gå derind. -Det lyder ikke sådan.
For helvede.
De vil ikke tale med dig. Teenagere.
Virkelig? Taler du af erfaring som forælder?
Du ved nok ikke, at en teenagedrengs frontallap
først vokser sammen, når han er 23 år,
så hans impulsstyring er ikke fuldt udviklet.
Jeg har en ret stærk impuls lige nu.
Okay, jeg prøvede.
Hej.
Jeg henter min taske.
Vil du præsentere os?
Nej.
Hvor skal du hen?
Helvede.
Vi ses der!
Den lille skid.
For fanden.
Hvad med strømmen?
Hej.
Hvor finder jeg optegnelser over Merritt Lingards sager?
-Carl bad mig spørge dig. -Mig?
-Ja, vi har brug for dem. -Vi?
Vi efterforsker hendes forsvinden.
Jeg kender sagen. Arbejder du på den med ham?
Jeg hjælper ham.
-Han er ude på noget. -Undskyld?
-Pas på dig selv. -Jeg…
-Carl lader ikke bare en som dig hjælpe. -En som mig? Hvad mener du?
En, der ikke er ham.
Han er en enspænder, som man siger.
Han er djævelen selv. Hvis han er rar, bruger han dig.
-Hvordan ved du det? -Jeg arbejdede med ham.
Før han blev skudt.
Hvad laver du så her?
Det var ingenting.
Hvad var ingenting?
Jeg havde et lille problem.
Jeg har det fint nu, så…
De optegnelser, jeg bad om.
-Jeg henter dem. -Mange tak.
-Hej. -Hej.
For meget?
Nej. Det ser godt ud.
Faktisk vil jeg gerne tale med dig. Om mine arbejdsopgaver.
Jeg har lavet kontorarbejde noget tid. Jeg er klar igen.
Sig ikke noget. Jeg har ikke haft anfald i månedsvis.
Jeg tager min medicin, holder lav profil, som du bad om.
Det er et dårligt tidspunkt.
Jeg ved, du har brug for flere folk.
-Ja… -Er det, fordi jeg er kvinde?
Seriøst?
Carl er bindegal, og han har fået en hel afdeling, som han er ligeglad med.
-Det er noget andet. -Jeg beder bare om en chance.
-Det må vente, til der er ro på. -Der er aldrig ro på.
Okay.
"Der er aldrig ro på." Din idiot.
Hvad skal vi tale om?
At din bedste ven blev skudt, og at du bebrejder dig selv?
For helvede.
Du lader til at kede dig mindre end sidst. Er det en ny slags terapi?
Du tog Hardy med derhen. Det var ikke jeres sag.
-I gik derind uden forstærkning. -Hardy gik med mig.
-Du rangerede højest. -Vi var partnere.
Jeg så videooptagelsen.
-Du plaprede løs, lavede jokes. -Det er en måde at håndtere situationen.
-Du så ikke fyren i køkkenet. -Den første betjent burde…
Han er død og kan ikke forsvare sig selv.
Det var ikke din første sag.
Du synes at foretrække ærlighed, så lad os kalde det ved rette navn.
En kæmpe bommert.
Din bedste ven og partner blev delvist lam, og du blev…
Hvad? Gnaven?
Seriøst vred.
Er du ikke altid vred på alle?
Du er jo så meget klogere.
-Hvis du siger det. -Du siger det.
Du siger det ofte ifølge din mappe, som jeg har læst mere nøje.
Jeg finder ærlig talt ikke det her nyttigt.
-Hvorfor kom du så? -Jeg blev beordret.
Du virker ikke som en person, der adlyder ordrer.
Måske ville jeg se dig, fordi du er smuk. Hvad med det?
Okay.
Du havde ikke den på sidst.
Tror du, det var fejlen?
Uanset min civilstand kan du ikke sige, hvad du lige sagde.
Der er nok en hotline, du kan ringe til.
Pis. Undskyld.
Jeg mener det.
-Jeg håber, du er lykkelig. -Vi er vist kørt af sporet.
-Var vi på sporet? -Det ved jeg ikke. Måske.
-Skal vi starte forfra? -Ja.
Okay.
Okay. Jeg…
-Jeg går ud og kommer ind igen. -Åh gud, hør…
-Det er ikke nødvendigt. -Det renser luften.
Undskyld.
Undskyld, men hvor er fyren, der var i sengen?
Spørg afdelingssygeplejersken. Jeg er lige kommet.
Kom nu. Flyt dig.
For helvede. Undskyld.
På tre. En, to, tre.
-Tak. -Tak.
Vi giver dig og din ven lidt ro.
Hvad end det er, må du ikke dele det.
Aldrig.
Er det ikke lidt tidligt?
Det er lige i tide.
Du ligner lort.
-Det var en hård dag. -Det er jeg ked af at høre.
Jeg fandt Jasper i seng med en pige.
Godt for ham.
-Skal jeg gå? -Det er op til dig.
Okay.
Vi ses senere.
Godmorgen, Merritt.
Du troede vel ikke, vi havde glemt dig.
Var I væk? Det havde jeg ikke bemærket.
Vi er kommet hjem fra vores ferie.
Skønt.
Tog Skygge Nummer To med dig?
Ja, vi var nede ved kysten.
Det var solskin til en forandring. Det var varmt nok til at svømme.
Selvfølgelig også til is.
Det er en skam, at ingen af jer druknede.
Det mener du ikke.
I kunne også bare være blevet der for evigt.
Og gå glip af i dag?
Hvad sker der i dag?
Er det din fødselsdag?
Endnu bedre.
Det er sidst på måneden.
Du ved, hvad det betyder.
Får jeg kage?
Sådan skal det lyde.
Vi venter på dig, Merritt.
Hvorfor er du her?
Kirsty Atkins.
Hvad gjorde du ved Kirsty?
Jeg satte hende i fængsel.
Selvfølgelig gjorde du det.
Syv opkald på tre dage. Fængselsbetjentene må kunne lide dig.
Du sagde, at hvis jeg var villig til at vidne,
ville du prøve at hjælpe mig.
Det var før, du spildte min tid i retten.
-Vi er her. -Ja.
Vi er her, og han går rundt derude, som om intet var hændt.
-Hvem? -Graham Finch.
Hvad med han?
Jeg så dig tale om ham på fjernsynet.
Det satte gang i hukommelsen.
-Ja? -Jeg har brug for garanti.
Virkelig?
Få mig ud herfra.
Kirsty, jeg beklager, men se dig omkring.
Du sidder buret inde i fangedragt. Tror du, at du kan stille krav?
Jeg kendte konen.
-Okay. -Lad os starte med det.
Når du siger, jeg kommer ud herfra,
fortæller jeg dig om mit møde med hende på et kvindehjem for to år siden.
Jeg gider ikke mere.
Sig, hvad du vil sige, så jeg kan komme ud herfra igen,
og du kan blive høj på stoffer og fængselsbetjente igen.
-Jeg er stoffri nu. -Vil du have et kram?
Jeg siger det bare, kælling.
Jeg var skæv døgnet rundt, da jeg blev anholdt.
Havde du spurgt om mit navn, havde jeg sagt prinsesse Margaret,
Nu hvor det stads er ude af mit system, genkender jeg ikke den person længere.
Jeg vil have en frisk start.
Få styr på mig selv.
Du skal vidne i retten.
Jeg vil gøre alt, efter du får mig ud herfra.
Det kan jeg ikke, før du vidner.
I mellemtiden kan jeg nok skaffe dig en enecelle.
Enecelle? Det er ligesom isolation. Hvorfor skulle jeg gøre det?
-Måske fordi det er det rette at gøre? -Møgkælling!
Skrid ud herfra!
Dit skide røvhul!
Møgkælling!
Jeg dræber dig!
Du hjalp hende ikke, vel?
Nej.
Hvorfor hjalp du ikke stakkels Kirsty?
Jeg troede, hun løj.
Merritt.
Hun fortalte mig, at hun var i alvorlig knibe, og…
Jeg efterlod hende der.
Jeg kunne have hjulpet.
Ja, det kunne du.
Det føles godt, ikke?
At få det hele ud. At indse, hvor ond du var.
Nu skal du betale prisen.
Det føles godt.
Det føles virkelig godt.
God pige, Merritt.
Er det så det?
Er hun død?
Er hvad det?
Har det handlet om Kirsty Atkins?
Er du hendes søster eller noget?
Gør du nar af mig?
Gør du nar af mig, Merritt?
Bravo, Merritt. Det var en god forestilling.
Især tårerne. Flot.
-Skrid. -Så ægte.
Hvad med George Ovenden?
Finn McBain? Connor Campbell?
Kom nu. Du gættede på ham for to år siden.
Anders And. Jeg ved det ikke.
Kan I ikke bare dræbe mig?
Jeg vil hellere dø end spille det her spil.
Det har du sagt. Mange gange.
Du mener det ikke.
Tro mig, jeg mener det.
Hvis du virkelig ville dø, var du stoppet med at spise for længst.
Du havde fundet en måde at begå selvmord.
Det ville jeg have nydt at se.
I kan ikke holde mig her for evigt.
Hej, du har ringet til Victoria. Læg en besked.
Jeg ved ikke, hvorfor jeg ringer.
Du husker måske, jeg blev skudt i hovedet.
Jeg har det fint. Det var ingenting.
Ikke fordi du ringede.
Jasper.
For helvede.
Jasper er sig selv. Han hader mig.
Jeg tror faktisk, han hader alle.
Bortset fra pigen, han går i seng med. Du hørte rigtigt.
Han har ikke været i skole i en uge.
Vi tænkte, han ville have det bedst hos mig, men…
Jeg har det bedst alene.
Akram?
Jeg ved ikke, om jeg er det rette sted.
Sandsynligvis ikke.
Kriminalkommissær Morck?
Ja?
Stephen Burns.
Jeg var Merritt Lingards vejleder.
Dengang.
Kan jeg hjælpe dig?
Jeg forstår, at du genåbner sagen, så jeg ville bare hilse på.
Rart at møde dig.
Du vil nok have spørgsmål på et tidspunkt.
Jeg har nogle nu.
-Må jeg spørge om noget? -Ja.
Hvorfor valgte du Merritt som din første sag?
Den fangede mig bare.
Den er en af de sager, man ser på og tænker: "Åh."
Noget var tydeligvis galt.
Virkelig?
Jeg forstår.
Havde I ikke en sag i retten, da hun forsvandt?
Jo, Graham Finch.
Han smed sin kone ud ad vinduet.
Ned ad trappen.
De var fulde.
Hun havde lige sagt, at hun ville forlade ham.
Hun ville have ham dømt, ikke?
Det ville hun.
Det ville vi alle.
-I tabte sagen. -Juryen gik imod os.
-Det sker. -Ikke for hende.
Jeg har set hendes optegnelser. Hun plejede ikke at tabe.
Nej, hun ville gå efter ham igen og sigte ham for manddrab.
Skadede det hendes karriere?
Tværtimod.
Hun kunne have haft mit job nu.
Du gør, hvad en god advokat gør.
Hvad er det?
Du stiller spørgsmål, selvom du kender svaret.
-Du er ikke i retten. -Jeg føler, jeg har brug for en advokat.
Min personlighed får alle til at føle sådan.
Hvorfor fortalte du politiet, at du troede, hun havde begået selvmord?
Jeg kender ikke svaret.
Han gik fri. Hun kunne ikke glemme det.
Jeg tror ikke, det var hendes natur.
Hun havde en mørk side.
Tror du, det er muligt, at hun stadig er derude?
Nej.
Alt er vel muligt.
De spørger efter dig ovenpå.
Hvorfor?
Undskyld. Jeg vil ikke holde på dig.
Jeg bør også gå derop. Du ved, hvor du kan finde mig.
Ja. Tak.
Hvorfor afbryder du? Hvad fanden snakker du om?
Der er en pressekonference.
Hvad?
Du kommer for sent. Du kunne have barberet dig.
Hvor er dit slips? Har vi et slips og en jakke?
Du kan ikke gå ud sådan.
Lydia Brown, pressekontakt. Din udtalelse. Du er på efter inspektøren.
-Vent. -Bare læs den. Det skal nok gå.
Moira.
Goddag. Tak, fordi I er kommet.
Jeg kommer med en kort udtalelse.
Jeg er kriminalinspektør Moira Jacobson.
Efter det vellykkede resultat af Windley-sagen i Aberdeenshire
kan vi meddele, at vi opretter en ny afdeling under kriminalpolitiet,
der skal håndtere uopklarede mord og andre alvorlige forbrydelser,
der kræver en fornyet efterforskning.
De får alle tilgængelige ressourcer
og mulighed for at arbejde direkte med anklagere og politi i hele landet
på at fange forbrydere, der troede, de havde unddraget sig loven.
Ved roret i den nye afdeling har vi kriminalkommissær Carl Morck,
som jeg nu vil give ordet.
Tak. Carl.
Tak.
God eftermiddag.
For fire år siden forsvandt en forkæmper for retfærdighed.
Hendes utrættelig dedikation til sandheden satte utallige forbrydere bag tremmer.
Hendes forsvinden kunne mærkes af hendes nærmeste
og af hendes kolleger ved anklagemyndigheden,
så det føles passende at genåbne Merritts sag som den første.
Vi vil finde ud af, hvad der skete med hende,
og for at gøre det beder vi om jeres hjælp.
Merritt blev sidst set på færgen til Mhòr
om eftermiddagen mandag den 27. september 2021.
Hun var iført en grå trøje, en grøn frakke og blå jeans.
Vi beder alle, der har set eller husket noget
eller har oplysninger om Merritt, om at stå frem.
Enhver oplysning…
Fandens kælling.
…finde Merritt og få hende hjem.
Tak.
Kommissær!
Er der nye beviser i sagen, der har ført til genåbningen?
Kan du gentage spørgsmålet?
Er der nye beviser i sagen, der har ført til genåbningen?
Det kan jeg ikke udtale mig om.
Tror du, Merritt Lingard stadig er i live?
Vi udelukker ingenting.
Er I tættere på at finde manden, der skød dig, betjent Anderson og James Hardy?
Jeg er ikke involveret i…
…efterforskningen.
Piper, Scottish Telegraph.
Passer det, at du og vicekriminalkommissær Hardy
kendte offeret,
Archie Allen,
og at han var en betalt, fortrolig informant,
der vidste meget om mange politifolk?
-Hvem har sagt det? -Ikke flere spørgsmål.
-Tak. -Er det bare en afledningsmanøvre?
Det var alt. Tak, allesammen.
Tak, mine damer og herrer.
Som kriminalinspektøren og kriminalkommissær Morck sagde,
mistede vi for fire år siden en forkæmper for retfærdighed.
Merritt Lingard viede sit arbejde til at finde frem til sandheden.
Hallo?
William!
Åh gud.
Hvad sker der?
Åh gud.
Træk vejret.
Jeg har et hjerteanfald.
Du har ikke et hjerteanfald. Træk vejret. Langsomt.
Skrid.
Sid ned. Slap af.
Træk vejret. Træk vejret langsomt.
Carl.
Afbryd mig ikke, når jeg beder.
Okay.
Tekster af: Maiken Waldorff